"લાખો-કરોડો ભારતીય લોકો મંદિરો, મસ્જિદો અને ગુરુદ્વારાઓમાં પુષ્પો અર્પણ કરે છે. આ પુષ્પો ભક્તિ અને સમર્પણનું પ્રતીક છે. એટલે ફૂલોને નદીમાં પધરાવવામાં આવે છે. પણ આ પવિત્ર ફૂલો સડીને માછલીઓના જીવ પર જોખમ ઊભું કરે છે અને પાણીમાં પ્રદૂષણ કરે છે. પુષ્પોની ખેતીમાં જંતુનાશકો અને રાસાયણિક પદાર્થોનો ઉપયોગ થાય છે, જે નદીના પાણીમાં ભળીને તેને ઝેરીલું (પીએચ 4.7) બનાવે છે. દર વર્ષે ભારતીય નદીઓમાં 800,000 ટન પુષ્પોનો કચરો ઠાલવવામાં આવે છે. ગંગાના પ્રદૂષણ માટે આ મોટું પરિબળ છે."